S-130/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 21. febrúar 2017, á hendur M-kk-þgf Þ-kk-þgf J-kk-þgf, kt. 000000-0000, Neshaga 7, Reykjavík, fyrir eftirtalin brot framin á árinu 2016:

I.

Fíkniefnalagabrot:

1. Þriðjudaginn 14. júní í iðnaðarhúsnæði að Kistumel 18 í Reykjavík og í bifreiðinni FRESH (með fastanúmerinu LX-751) sem stóð við húsnæðið, haft í vörslum sínum samtals 36,31 g af amfetamíni og 0,89 g af marijúana sem lögregla fann við leit í húsnæðinu og bifreiðinni.

2. Aðfaranótt sunnudagsins 31. júlí við Logafold 38 í Reykjavík, haft í vörslum sínum 2,87 g af amfetamíni sem lögregla fann við leit á ákærða.

3. Þriðjudaginn 6. september í iðnaðarhúsnæði að Kistumel 18 í Reykjavík, haft í vörslum sínum 0,84 g af amfetamíni og 0,29 g af tóbaksblönduðu kannabisefni sem lögregla fann við leit í húsnæðinu.

Teljast brot þessi varða við 2. gr., sbr. 5. laga um ávana- og fíkniefni nr. 65/1974, sbr. og 6. gr. sömu laga að því er varðar meðferð ákærða á marijúana og kannabis, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

II.

Umferðarlagabrot:

1. Þriðjudaginn 6. september ekið bifreiðinni TO-341 óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 115 ng/ml og tetrahýdrókannabínól 6,2 ng/ml) og án lögboðinnar vátryggingar um Vesturlandsveg við Álafossveg í Mosfellsbæ.

2. Aðfaranótt þriðjudagsins 25. október ekið bifreiðinni TO-341, sviptur ökurétti, óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 20 ng/ml og tetrahýdrókannabínól 13 ng/ml) og án lögboðinnar vátryggingar vestur Korpúlfsstaðaveg og inn á Mosaveg í Reykjavík.

3. Þriðjudaginn 1. nóvember ekið bifreiðinni TO-341, sviptur ökurétti, óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 45 ng/ml og tetrahýdrókannabínól 3,3 ng/ml) og án lögboðinnar vátryggingar vestur Miklubraut í Reykjavík.

Teljast brot þessi varða við 1., sbr. 2. mgr. 45. gr. a. og 1. mgr. 93. gr., sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006 en brot skv. 2. og 3. tölulið teljast jafnframt varða við 1. mgr. 48. gr. umferðarlaga nr. 50/1987, sbr. 3. gr. laga nr. 24/2007.

Þess er krafist að ákærði verði dæmdur til refsingar og til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Þá er gerð krafa um að framangreind fíkniefni, samtals 40,02 g af amfetamíni, 0,89 g af marijúana og 0,29 g af tóbaksblönduðu kannabisefni, sem hald var lagt á, verði gerð upptæk, skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er krafist upptöku á haldlagðri grammavog samkvæmt 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í febrúar 1989. Samkvæmt framlögðu sakavottorði, dagsettu 10. febrúar 2017, var honum gerð sektarrefsing með dómi Héraðsdóms Suðurlands, uppkveðnum 26. nóvember 2015 vegna umferðarlagabrots. Var hann þá jafnframt sviptur ökurétti í fjóra mánuði frá 26. september 2016.

Með hliðsjón af framangreindu, sakarefni þessa máls og 77. gr. almennra hegningarlaga nr. 19/1940, þykir refsing ákærða hæfilega ákveðin fangelsi í 60 daga en fresta skal fullnustu 30 daga af refsingunni og falli sá hluti hennar niður að liðnum tveimur árum birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru, einkum 1. og 6. mgr. 102. gr. umferðarlaga nr. 50/1987, er ákærði sviptur ökurétti í fjögur ár frá birtingu dóms þessa að telja.

Með vísan til lagaákvæða í ákæru eru gerð upptæk til ríkissjóðs 40,02 g af amfetamíni, 0,89 g af marijúana, 0,29 g af tóbaksblönduðu kannabisefni og grammavog, sem lögregla lagði hald á við rannsókn málsins.

Ákærði greiði 541.301 krónur í sakarkostnað.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, M-kk-nf Þ-kk-nf J-kk-nf, sæti fangelsi í 60 daga en fresta skal fullnustu 30 daga af refsingunni og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti í fjögur ár frá birtingu dómsins að telja.

Upptæk eru gerð til ríkissjóðs 40,02 g af amfetamíni, 0,89 g af marijúana, 0,29 g af tóbaksblönduðu kannabisefni og grammavog.

Ákærði greiði 541.301 krónur í sakarkostnað.

L-kvk-nf R-kvk-nf S-kvk-nf